
Θέμα: Έγκριση πρότασης συνεργασίας μεταξύ του Δήμου Καλλιθέας και του Ιατρικού Διαγνωστικού Κέντρου «ΒΕΝΙΖΕΛΕΙΟ» για την υποστήριξη της λειτουργίας των Δημοτικών Ιατρείων.
Έχοντας υπόψη:
1. Τις διατάξεις του Ν. 5314/2026 (ΦΕΚ Α΄103/29.06.2026) «Κώδικας Τοπικής Αυτοδιοίκησης», όπως ισχύει. 
2. Τις αρμοδιότητες των Δήμων στον τομέα της κοινωνικής προστασίας, της δημόσιας υγείας και της λειτουργίας των Δημοτικών Ιατρείων όπως ορίζονται στον ΟΕΥ. 
3. Τις διατάξεις του άρθρου 128 του Ν. 5314/2026 σχετικά με τις γενικές αρμοδιότητες του Δημοτικού Συμβουλίου.
4.  Το άρθρο 109 του Ν.5314/2026 περί αρμοδιοτήτων του δημάρχου.
5. Την με αριθ. πρωτ. 35621/14.7.2026 πρόταση συνεργασίας του Ιατρικού Διαγνωστικού Κέντρου «ΒΕΝΙΖΕΛΕΙΟ». 
6. Την ανάγκη ενίσχυσης των υπηρεσιών πρωτοβάθμιας φροντίδας υγείας και πρόληψης που παρέχει ο Δήμος μέσω των Δημοτικών Ιατρείων.
7.  Την υπ’ αριθ. 2/2026 (ΑΔΑ: 9ΖΧ9ΩΕΚ-1ΕΩ) απόφαση Δημοτικού Συμβουλίου περί έγκρισης προϋπολογισμού Δήμου Καλλιθέας οικονομικού έτους 2026 και την υπ’ αριθ. 4493/22.1.2026 Απόφαση του Γραμματέα Αποκεντρωμένης Διοίκησης Αττικής περί επικύρωσης του προϋπολογισμού Δήμου Καλλιθέας οικονομικού έτους 2026 (Α.Δ.Α: 63ΥΨΩΕΚ-ΜΓ6) 
8. Την με αρ. 5/2026 απόφαση Δημάρχου περί ορισμού Αντιδημάρχων.
Το Ιατρικό Διαγνωστικό Κέντρο «ΒΕΝΙΖΕΛΕΙΟ» απέστειλε στον Δήμο πρόταση συνεργασίας με σκοπό την υποστήριξη του έργου των Δημοτικών Ιατρείων και τη διευκόλυνση της πρόσβασης των δημοτών σε υπηρεσίες διαγνωστικού ελέγχου.
Η πρόταση εντάσσεται στο πλαίσιο δράσεων κοινωνικής προσφοράς και εταιρικής κοινωνικής ευθύνης του διαγνωστικού κέντρου και αποσκοπεί στην αναβάθμιση των παρεχόμενων υπηρεσιών υγείας προς τους δημότες, χωρίς οικονομική επιβάρυνση του Δήμου.
 Η πρόταση συνεργασίας προβλέπει:
· την παροχή διαγνωστικών εξετάσεων στους ασφαλισμένους του ΕΟΠΥΥ που παραπέμπονται από ιατρούς των Δημοτικών Ιατρείων, χωρίς οικονομική συμμετοχή (0% συμμετοχή), σύμφωνα με τους όρους της πρότασης συνεργασίας, για χρονικό διάστημα ενός (1) έτους, 
· τη διενέργεια προγραμματισμένων αιμοληψιών στις εγκαταστάσεις των Δημοτικών Ιατρείων ή άλλων δημοτικών δομών, κατόπιν συνεννόησης των συμβαλλομένων, 
· την ανάπτυξη συνεργασίας για την υποστήριξη δράσεων πρόληψης και προαγωγής της δημόσιας υγείας. 
Η προτεινόμενη συνεργασία:
· ενισχύει τον κοινωνικό χαρακτήρα των υπηρεσιών του Δήμου, 
· διευκολύνει την πρόσβαση των πολιτών στις υπηρεσίες πρωτοβάθμιας φροντίδας υγείας, 
· μειώνει το οικονομικό κόστος πραγματοποίησης διαγνωστικών εξετάσεων για τους δημότες, 
· συμβάλλει στην πρόληψη και στην έγκαιρη διάγνωση νοσημάτων, 
· υποστηρίζει ουσιαστικά τη λειτουργία των Δημοτικών Ιατρείων. 
Επισημαίνεται ότι η συνεργασία δεν δημιουργεί καμία οικονομική υποχρέωση για τον Δήμο, ούτε συνεπάγεται ανάληψη δαπάνης σε βάρος του δημοτικού προϋπολογισμού.
Επιπλέον, η συνεργασία έχει μη αποκλειστικό χαρακτήρα και δεν περιορίζει τη δυνατότητα του Δήμου να συνάπτει αντίστοιχες συνεργασίες με άλλους δημόσιους ή ιδιωτικούς φορείς, προς όφελος των δημοτών.
 Κατόπιν των ανωτέρω, εισηγούμαστε στο Δημοτικό Συμβούλιο:
Την έγκριση της Συνεργασίας μεταξύ του Δήμου Καλλιθέας και του Ιατρικού Διαγνωστικού Κέντρου «ΒΕΝΙΖΕΛΕΙΟ για χρονικό διάστημα ενός (1) έτους. 

0. -Γραφείο Δημάρχου                                                         
-Γραφείο Αντιδημάρχου (κ. Γιατρά)   
-Γραφείο Γεν. Γραμματέα
-Τμήμα Προμηθειών & Αποθηκών  
-Δ/νση Κοινωνικής Πολιτικής                                                         
-Τμήμα Υγείας & Κοιν. Προστασίας                                                         

